## **„SZAKMAKÓSTOLÓ”**

**nyári pályaorientációs programhét**

A Nemzeti Agrárgazdasági Kamara **„SZAKMAKÓSTOLÓ” nyári pályaorientációs programot** szervezaz agrárszakképzések iránt érdeklődő (jelenleg 5.-6.-7. osztályos) diákok számára.

A pályaorientációs hét 2022. 06. 27. - 2022. 07. 01. között naponta 8-16 óra között kerül megrendezésre, melyen színes szakmai programokkal és érdekes bemutatókkal várjuk az érdeklődő fiatalokat.

Helyszíne: 5300 Karcag, Szentannai Sámuel utca 18.

AMIT KÍNÁLUNK:

* a mezőgazdasági gépésztechnikus szakma bemutatását szakképzett tanárok irányításával,
* napi háromszori étkezést.

AMIT NEKED KELL HOZNI:

* érdeklődést, nyitottságot,
* aktivitást,
* az utolsó nap délután pedig szüleidet egy családi vetélkedőre.

**A PROGRAM A RÉSZTVEVŐK SZÁMÁRA INGYENES!**

Jelentkezni lehet 2022. május 27-ig, a **Jelentkezési lap „SZAKMAKÓSTOLÓ” pályaorientációs programhétre** elnevezésű nyomtatvány és a **Szülői hozzájáruló nyilatkozat** kitöltésével, a következő e-mail címen: sztannai@externet.hu Jelige: „SZAKMAKÓSTOLÓ”.

A férőhelyek korlátozott számban állnak rendelkezésre, ezért a részvételi lehetőséget csak a jelentkezés sorrendjében tudjuk biztosítani. A sikeres jelentkezést követően a résztvevőket e-mailben értesítjük.

A programhéten való **részvétel** kizárólag aláírt **Egészségügyi nyilatkozat** bemutatásával történhet.